Deg yixef-agi wis sin ad d- nesleḍ tugniwin i tesemresTilyuna Su deg ungal Timegraḍ yessawalen.Tameṭṭut d lsasn uxxam‚ amer ur tettili ara tudert ur tesɛi ara lbenna‚ ayen ara dyessebganen inzi-agi i d-ǧǧan wat zik « axxam mebla tameṭṭut‚ am lebḥer mebla lḥut» ad naf belli tamṭṭut di tmetti taqburt d tetrart temgarad‚ imi tid n zik ttqabalent kullec ama dayen yelhan ama dayen n diri s tsusmi‚ akken qqaren daɣen «Ddwa n tmussni d tasusmi»‚ ssber iɣelben akk ddunit id tteffeɣ ɣer tafat‚ daɣen tuṭṭfa n yimi tettawi-d lefayda. Ulamma tura tameṭṭut tesɛa awal ama ɣer uxxam-is ama deg tjemaɛt n yirgazen‚ teffeɣ ɣer berra txeddem d taselmadt‚ d tamsujjit‚ d tabugaṭṭut...Ihi timetti taqbaylit yal yiwen amek i tt-ittwali wa yefkaas azal‚ wa s tmuɣli tamuḥeqranit. Seg waya i d-yura Lamri Wahid: «Liḥala n tmeṭṭut deg tmurt n leqbayel‚ sekren-d deg ungal aqbayli lebɣi n tmeṭṭut s tugniwin yemgaraden. Deg tallit-agi tameẓyant n unerni n wungal aqbayli (seg yiseggasen 1980 ar ass-a)‚ nezmer ad nakez abeddel i d-yeḍran deg usuneɣ n tmeṭṭut taqbaylit deg ungal»19